13. Døgnbehandlingsindsats til udsatte gravide med rusmiddelbrug (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Sundhedsloven
SAGENS INDHOLD
Byrådet skal i denne sag tage stilling til en samlet besvarelse fra alle landets 
kommuner på [adresse] og Boligstyrelsens anmodning om en fornyet behandling af den 
centrale udmelding vedr. døgnbehandlingsindsats til udsatte gravide med et skadeligt 
rusmiddelbrug.
I 2019 bad Ragna Brandt og Boligstyrelsen for første gang kommunerne om at forholde sig til målgruppen af 
udsatte gravide med et skadeligt rusmiddelbrug med henblik på at afdække behovet for øget koordination 
eller planlægning på tværs af kommunerne.  Tilbagemeldingen fra hver af de fem KKR-områder i 2020 blev 
bl.a., at kommunerne kun havde kendskab til meget få kvinder i målgruppen ud fra styrelsens definition.
I 2022 bad Ragna Brandt og Boligstyrelsen igen om en opdateret beskrivelse af aktuelle indsatser og forslag til 
fremadrettede indsatsmodeller til målgruppen. Tilbagemeldingen i 2023 var uændret i forhold til i 2020 – 
dog med en tilføjelse om, at kvinder i målgruppen altid tilbydes en helhedsorienteret, tværfaglig og individuel 
indsats.
Senest har Social- og Boligstyrelsen i maj 2024 udsendt en anmodning, hvor de beder kommunerne 
forholde sig til følgende:
1.
Konkret løsningsforslag til model for etablering af døgnbehandlingstilbud/-afdeling herunder 
hjemmelsgrundlag, evt. tilknytning til eksisterende tilbud, indholdet i den faglige indsats, 
kompetencesammensætning og geografisk placering.
2.
Forslag til finansieringsmodel for etablering af døgnbehandlingstilbud/-afdeling.
3.
Tidsperspektiv for indgåelse af et formaliseret og struktureret samarbejde mellem kommunernes 
tilbud og det regionale Familieambulatorie (samarbejdsaftale).
4.
Tidsperspektiv for etablering af døgnbehandlingstilbud.
Anmodningen er vedlagt som bilag.
For at besvare anmodningen har der på tværs af de fem kommunekontaktråd (KKR) været nedsat en 
administrativ styregruppe og arbejdsgruppe. De har samlet og koordineret en besvarelse på tværs af alle 
98 kommuner. Udkast til besvarelse på anmodningen er vedlagt som bilag.
Social- og Boligstyrelsen har vurderet, at målgruppen udgør 83 kvinder på landsplan. Data viser, at ud af 
disse kvinder har 36 % modtaget misbrugsbehandling før familieanbringelsen og 19 % har modtaget 
misbrugsbehandling samtidig med døgnopholdet. Det giver en målgruppe på hhv. 30 og 16 gravide på 
landsplan. I [adresse] er der ikke kendskab til, at der i kommunen er udsatte gravide med et 
skadeligt rusmiddelbrug i døgnbehandling.  
[adresse]: EMN-2025-01131
Dok-ID: 3898065
Sagsbehandler: chian
Byråd
27. maj 2025  19:00
Styregruppen for afrapporteringen konkluderer, at de er enige i, at målgruppen er en sårbar gruppe, der 
har brug for specialiseret hjælp. Men opgaven med etablering- og drift af døgnbehandlingstilbud til 
målgruppen vurderes ikke at høre til i kommunalt regi. Styregruppen foreslår derfor, at opgaven placeres i 
regi af Danske Regioner under Familieambulatorierne, da det er en regional opgave at tilbyde et højt 
specialiseret døgnbehandlingstilbud, hvilket regionerne selv har præsenteret et udspil for. 
Konkret har styregruppen lagt vægt på, at kommunernes primære faglighed ift. målgruppen er at sikre 
misbrugsbehandling samt at støtte op om en helhedsorienteret og højt faglig sundhedsindsats i samarbejde 
med Familieambulatorierne. 
Ligeledes påpeger styregruppen, at det er i Familieambulatorierne, at målgruppen vil kunne modtage en 
højt specialiseret, tværfaglig og individuel indsats. Det skyldes, at både graviditet og håndtering af de 
skadelige sundhedseffekter ved indtag af stoffer og/eller alkohol for både den gravide og barnet begge 
ligger inden for sundhedsområdets regi.
Med ovenstående bemærkninger afstår styregruppen for afrapporteringen fra at komme med input til 
dimensionering af døgntilbuddene, placering af døgntilbuddene, indretning af døgntilbuddene mv., da det 
vil være i [adresse] og Boligstyrelsens samspil med Familieambulatorierne og Sundhedsstyrelsen, at denne 
konkretisering bør finde sted.
VURDERING
Social og Sundhed er enig i styregruppens besvarelse. 
Ligeledes forholder Social og Sundhed sig til, at sagen vedrører en meget begrænset målgruppe, og at der 
pt. ikke er borgere fra målgruppen i [adresse].
På den baggrund har Social og Sundhed ingen bemærkninger, og vurderer, at Byrådet kan godkende 
afrapporteringen som en tværkommunal besvarelse af Social- og Boligstyrelsens anmodning fra maj 2024. 
ØKONOMI
Der lægges i besvarelsen ikke op til økonomiske konsekvenser for kommunerne. Styregruppen foreslår, at 
døgnpladser etableres i forbindelse med Familieambulatorierne med fuld statslig finansiering.
INDDRAGELSE
Besvarelsen er udarbejdet af den administrative styregruppe og arbejdsgruppe fra de fem KKR. Den er 
godkendt af Den Administrative Styregruppe for Social- og Specialundervisningsområdet (DASSOS) 25. 
marts 2025, kommunaldirektørnetværket i den midtjyske region (KD-net) 28. marts og i KKR Midtjylland 8. 
april 2025. Afrapporteringen skal politisk behandles i alle 98 kommuner.
Afrapporteringen sendes ikke i høring i [adresse], da sagen ikke særligt vedrører mennesker 
med handicap eller ældre. Efter den politiske behandling i de 98 kommuner sendes afrapporteringen til 
Social- og Boligstyrelsen 31. maj 2025.
INDSTILLING
Direktøren for Social og Sundhed indstiller til Byrådet:
1.
At afrapporteringen på fornyet behandling af den centrale udmelding vedrørende 
døgnbehandlingsindsats til udsatte gravide med et skadeligt rusmiddelbrug godkendes.
BESLUTNING
Social- og Sundhedsudvalget, 6. maj 2025:
Fraværende: Ingen
Indstilles godkendt.
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Odette Thomsen, Boris Winther
Godkendt.
Bilag

Anmodning fra [adresse] og Boligstyrelsen vedr. udsatte gravide med et skadeligt rusmiddelforbrug 
(3898118)

Besvarelse på anmodning fra [adresse] og Boligstyrelsen (3898119)
